दो घंटे में पता लगेगा टीबी है या नहीं, प्रदेश के १६ जिलों में लगेंगी सीबी-नॉट मशीनें
इंदौर। मरीजों को टीबी है या नहीं, इसका पता दो घंटे में लगाया जा सकेगा। इतना ही नहीं, साधारण टीबी के अलावा एमडीआर टीबी की भी जांच दो घंटे में हो जाएगी। यह एक फ्रीजनूमा मशीन जिसे सीबी-नॉट कहते हैं। इसमें खखार की जांच कर यह भी पता लगाया जा सकता है कि किस दवा के प्रति मरीज में प्रतिरोधकता पैदा हो गई है।
पायलेट प्रोजेक्ट के तहत इंदौर के मल्हारगंज टीबी अस्पताल में इसे लगाया गया था। यह प्रदेश का पहला अस्पताल था जहां यह मशीन लगाई थी। अब प्रदेश के १६ अन्य जिलों में यह लगाई जा रही है। संभवत: जनवरी तक इसे लगा दिया जाएगा। इसके बाद छह महीने में १३ अन्य जिलों में यह मशीन लगाई जाएगी। यह जानकारी देते हुए राज्य क्षय अधिकारी डॉ. अतुल खराटे ने बताया कि इसके लगने से एमडीआर टीबी की रिपोर्ट भी दो घंटे में दे पाएंगे।
सीबी नॉट यानी कार्टरिक बेस्ट न्यूक्लिक एसिड एम्प्लीफिकेशन टेस्ट के लिए एक फ्रीजनूमा मशीन होती है। इसमें मरीज का स्पूटम काटरेज के साथ रखते है। ९० से १२० मिनट में रिपोर्ट मिल जाती है। प्रायवेट लेबोरेटरी में इस जांच के दो हजार से चार हजार रुपए लगते हैं। जबकि सरकारी अस्पताल में यह नि:शुल्क जांच की जाएगी।
hin_Deva hin_Deva hin_Deva hin_Deva